DMI advarer om risiko for tæt tåge i hele Nordjylland og politiet opfordrer derfor til at man kører forsigtigt.

Lørdagen kan blive en tåget affære. I hvert fald har DMI udsendt et varsel om at tågen kan komme og blive tæt med en sigtbarhed ned under 100 meter. - Tæt tåge kan forårsage en forøget risiko for trafikuheld. Kør forsigtigt og vær opmærksom på, at transporttiden kan være længere end normalt, lyder det fra DMI. I samme ombæring opfordrer Nordjyllands politi til, at man kører forsigtigt. Varslet fra DMI gælder ind til søndag morgen.